(কবি যেতে না যেতেই... )  সহকারী: এক আকাশের তারা তুই একা গুণিসনে, গুণতে দিস কবি কিছু মোরে...  হামজা: এই গান থামা- হুজুর আসে। আসসালামু আলাইকম।  হুজুর: ওয়ালাইকুম আসসালাম ওয়া রহমতুল্লাহি ওয়া বারকাতুহু।  হামজা: হুজুর কিছু কথা বলতাম।  হুজুর: বৃথা সময় নষ্ট আমি পছন্দ করি না।  হামজা: গতকাল দিনটি সম্পর্কে কি আপনার কিছু জানা আছে?  হুজুর: নাউজুবিল্লাহ, আসতাগফিরুল্লাহ। তোমরা মসুলমান না? দুনিয়ার বেবাক মসুলমানকো মালুম হে কাল পবিত্র জুম্মার দিন আছিল।  হামজা: না মানে আমি ১৬-ই ডিসেম্বর সম্পর্কে জানতে চাচ্ছিলাম। মুক্তিযুদ্ধ সম্পর্কে যদি কিছু বলেন?  হুজুর: হ্- বড় ব্যস্ত ছিলাম। ফুটুস-ফাটুসের মাঝেও আল্লাহর রাস্তায় কাম করেছি। (ডান দিক দিয়ে  একটি মেয়ে যাবে) বেগানা মাইয়াডা কে যায়! মাথায় কাপড় নাই- নাউজুবিল্লাহ! ভালো কইরা চিইনা লই- বেয়াদ্দপ!  হামজা: তা হুজুর দেশ তো স্বাধীন হল; কোন আপছোস-টাপছোস?  হুজুর: না, সব ঠিকই আছে, তবে পূর্ব পাকিস্তান নামটাই ভালো আছিল। পাকিস্তান বড় প্রেয়ারের শব্দ!  হামজা: কিন্তু এই যুদ্ধে আপনাদের ভূমিকা নিয়ে যে নানান জনে নানান কথা বলে?  হুজুর: বৃথা সময় নষ্ট আমি পছন্দ করি না। ওরা নাদান, নাছামজ- আল্লাহ ওদের মাফি করুন।